  Виталий Пронин Мар кароно, лемтэй мертчиськиз ке?Та сярысь ивортэ Роспотребнадзорлэн Удмуртиысь ёзэз. Ува каргуртысь 1-тӥ классын дышетскись нылаш азбарын шудэм, отысен ик бордаз лемтэй куртчиськем. Анай-атаез специалистъёс доры вазиськизы ӵуказеяз гинэ. Пиналлы энцефалитлэсь прививка лэсьтымтэ. Солы гаммаглобулин пуктоно луиз. Ярано, лабораториын эскерон возьматӥз: кибы тазалыклы кышкытлык уг кылдыты вылэм.Специалистъёс ало: энцефалитлы пумит прививка али но пуктыны луэ на, 4-17 аресъем пиналъёслы со дунтэк лэсьтӥське.Куазь шунамъя кибыос тросгес но тросгес луыны кутскозы. Кылем арын соосын сэрен 15 сюрслэсь ятыр адями шуге-леке вуиз вал. Туэ таӵеослэн лыдзы уката йылыны быгатоз.Мар кароно, лемтэй мертчиськиз ке? Кибыез поттон понна,  эмъясьёс доры вазиськыса, умойгес луоз. Нош сыӵе луонлыкты ӧвӧл ке, мугорысь сое, туж чакласькыса, поттоно - йырыз чигыса медаз кыльы. Гольык киосын кутылыны уг яра, пинцетты ӧвӧл ке, марля пыр кыскыны луоз.Кысконо туж калленэн, куртчиськем интыез котыртӥ нырысь бергатоно, собере валлань поттоно. Мертчиськем бервылзэ зырано йодэн, одеколонэн яке 70 процентъем спиртэн. Киосты майталэн умой-умой миськоно. Лемтэез ваёно Гигиеная но эпидемиологияя центрлэн лабораторияз. Теги: тазалыкезутён  